Február 26.

nagyböjt III. péntek hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, „Isten az Úr…” helyett „Alleluja”, majd pedig:***

***Tropárok, 6. hang.***

FÉLVE VESZNEK KÖRÜL a **ke**rubok, \* s remegve állnak eléd **a** szeráfok, \* el nem hallgató hangon zengik a háromszorszent **é**neket. \* Velük együtt mi bűnösök is **han**goztatjuk: \* Szent, szent, szent vagy, **Is**tenünk \*’ Keresztednek ereje által, s üdvözíts **en**gem, Uram!

Dicsőség…

TESTETLEN **AJ**KAKKAL, \* el nem hallgató di**cső**ítéssel \* zengik neked, Istenünk, a hat**szár**nyúak \* a háromszor**szent** éneket. \* E földön **pe**dig mi \* méltat**lan** ajkunkkal \* zengjük neked a di**csé**retet: \* Szent, Szent, Szent **vagy**, Istenünk, \*’ összes szentjeidnek imái által ir**gal**mazz nekünk!

Most és…

A HÁRMAS EGYSÉGŰ is**ten**séget \* keveredés nélkü**li** egységben \* az angyalok énekével di**cső**ítsük, \* és ezt **han**goztassuk: \* Szent, szent, szent vagy, **Is**tenünk, \*’ az Istenszülő imái által ir**gal**mazz nekünk!

1. zsoltárcsoport (13. kathizma - 91-100. zsoltár -) után kathizmálion, 6. hang.

ALIGHOGY FELÁLLÍTOTTÁK kereszte**det**, Krisztus, \* megrendültek a halál alap**ja**i, Urunk, \* mert akit az alvilág mo**hón** nyelt el, \* rettegve **en**gedte el. \* Megmutattad nekünk üdvözítése**det**, ó Szent, \* dicsőítünk téged, **Is**ten Fia, \*’ **ir**galmazz nekünk!

**Elővers:** Magasztaljátok a mi Urunkat, Is**te**nünket, \* és boruljatok le lábának zsámolya e**lőtt**, mert ő szent!

URUNK, MINDENSÉG **É**LETE! \* Halálra ítéltek té**ged** a zsidók, \* akik pálcád segítségével keltek át a Vörös-**ten**geren, \* keresztfára feszí**tet**tek téged; \* kik a sziklából édessé**get** kaptak, \* téged epé**vel** itattak. \* De te mindezt önként elvisel**ted**, Krisztus, \* hogy minket az ellenség rabságából **meg**szabadíts. \*’ Istenünk, di**cső**ség néked!

***Dicsőség… most és…***

**IS**TEN**SZÜ**LŐ SZŰZ! \* Az önszántából kereszt**re** feszített \* és halottaiból feltámadt Krisztus Is**te**nünket, \* a te Fi**a**dat kérleld, \*’ hogy üdvözít**se** lelkünket!

***A 2. zsoltárcsoport (14. kathizma - 101-104. zsoltár -) után kathizmálion, 5. hang.***

A FÁNAK GYÜMÖL**CSÉT** ÍZLELVE \* egykoron meghaltak **az** emberek, \* a te kereszted azon**ban**, Irgalmas, \* újra megele**ve**nít minket! \* Ennek a*z* erejével erősíts meg min**ket**, Jóságos, \* hogy önmegtagadásunk idejét bűnbánat**ban** tölthessük, \* és a te akaratodat **cse**lekedjük, \*’ s így feltámadásod fényes napját **meg**érhessük!

***Dicsőség… Még egyszer ugyanez.***

***Most és…***

KERESZTEN LÁTVÁN TÉGED **A**nyád, Krisztus, \* önszántadból függve két **la**tor között, \* anyai keblében reszketve **só**hajtott fel: \* „Teljesen bűn nél**kü**li Fiam, \* hogyan feszíthettek téged gonosztevő**ként** keresztre? \* holott te, mint jó**in**dulatú, \*’ életre akarod kelteni az em**be**ri nemet?

***A 3. zsoltárcsoport (15. kathizma - 105-108. zsoltár -) után kathizmálion, 1. hang.***

MÉLTASS BENNÜNKET arra, **U**runk, \* hogy önmegtagadás által megtisztí**tott** testtel, és imádságban megvilágosított lé**lek**kel \* szemlélhessük a te drága ke**resz**tedet, \* és szent félelemmel hódolhassunk e**lőt**te, \* s dicshimnuszokban ezt éne**kel**hessük: \* Dicsőség a te életadó keresz**ted**nek! \* Dicsőség a téged ért szent **lánd**zsának, \* mely által újra é**let**re kel**tünk** \*’ egyetlen **em**berszerető!

***Dicsőség… Ugyanaz.***

***Most és…***

ANYÁD, A JERKE gonosztevők között lát **té**ged, \* az ő Bárányát, hosszú türel**mű** Ige, \* keresztre felfeszítve s oldaladat lándzsával át**döf**ve, \* ezért anyai fájdalmában **fel**jajdult: \* Én Jézusom, mi ez a különös és rettenetes **ti**tok? \* Hogyan zárhatják sírba a körülírhatat**lan** Istent? \* Kimondhatatlan az, ami **vég**be**ment**! \*’ Csak engem, szülőanyádat ne hagyj magamra, leg**é**desebb Fiam!

***50. zsoltár, majd pedig az „Üdvözítsd…” ekténia.***

KÁNON:

Kathizma:

4. hang.

A hit sziklájára **tá**maszkodva, \* az után a szikla után vágyód**tál**, ó bölcs atya, \* melyet egykor Dá**ni**el látott, \* s ez Krisztus, **a** mi Istenünk. \* A Teremtőhöz emelted szívedet **és** lelkedet, \* parittyáddal leterítetted a testiséggel nyugtalaní**tó** ellenséget, \*’ Gáza szeplőtelen védőszent**je**, Porfiriosz!

Dicsőség... most és...

**Leg**szeplő**te**lenebb Szűz, \* Krisztus Is**te**nünknek Anyja, \* tőr járta át a te legszen**tebb** lelkedet, \* mikor Fiadat és Istenedet önként meg**fe**szítve láttad. \* Ne szűnjél, ó áldott, **őt** imádni, \* hogy aján**dé**kozza nekünk \*’ vétke**ink** bocsánatát!

### V. ÓDA.Irmosz: 1. hang. Az éjszakából…

A koponyák hegyén a téged fölfeszítő zsidók fejüket rázták,nevetgéltek és gúnyoltak, Krisztus, de te mindezt eltűrted, hogy üdvözíts minket.

Midőn keresztedre Pilátus fölíratta nevedet, háromszorosan vált nyilvánvalóvá, hogy személyedben, Krisztus, a Háromság egyike szenved önként mindnyájunk üdvözítéséért.

Dicsőség…

Magasztaljuk, hívek, a tündöklő fényű Háromság hármas napú világosságát: világosságként imádjuk az Atyát, világosságként dicsőítsük a Fiút, és világosságként hirdessük a Szentlelket!

***Most és…***

Aki tőled született, Tisztaságos, az még az angyaloknál is magasabb rendűvé tett téged; hiszen rá, mint Istenre, az angyalok is remegve tekintenek, te pedig, Szeplőtelen, fiadként karodon hordoztad őt.

Dicsőség neked, Istenünk, dicsőség néked!

Legszentebb kereszt, a világnak üdvösséges őrzője, vigyázz reám a böjtöléskor, s tégy méltóvá, hogy előtted bűnöktől tisztán borulhassak le!

***Irmosz:***

#### AZ ÉJSZAKÁBÓL felvirradva magasztalunk Téged, Krisztus Isten, ki érettünk szegénnyé lettél, s testben elviselted a keresztet és a halált.

#### VIII. ÓDA. Irmosz: *Aki a kemencében éneklő…*

Szenvedésed láttán mit ajánljunk föl neked, mindenség Uralkodója, mi szerencsétlenek? Hiszen érettünk vállaltad a keresztet, Krisztus! Magasztaljuk mérhetetlen irgalmad kegyelmét.

A törvényszegők, akik gyilkos módon az átkot jelentő kereszten végeztek ki téged, nem gyalázhatták meg dicsőséged erejét, mert a mindenség Uralkodója vagy és önként szenvedsz.

Áldjuk az Atyát, a Fiút és a Szentlelket…

A minden lény feletti Istenség három személyét imádom, a kezdet nélküli Atyát, a Fiút és a Szentlelket, s ezt a természetre nézve oszthatatlan egységes lényeget dicsőítem mindörökké.

***Most és…***

A mindenség Istenének az egeknél is fönségesebb és a keruboknál is magasztosabb, első szentjét és szeplőtelen Jegyesét áldjuk és magasztaljuk mindörökké!

Dicsőség neked, Istenünk, dicsőség néked!

Krisztus háromszorosan boldog keresztje, égre írt győzelmi jel, mely nekünk a földből sarjadztál, tégy méltóvá mindnyájunkat, hogy a böjtölés által megtisztulva hódolhassunk előtted!

Dicsérjük, áldjuk, imádjuk az Urat…

***Irmosz:***

#### AKI A KEMENCÉBEN éneklő ifjakat megóvta, és az égő lángot harmattá változtatta: Istent magasztaljátok, és neki énekeljetek mindörökké!

#### ***Az Istenszülőt magasztaló ének.***

#### IX. ÓDA. Irmosz: *Téged, szeplőtelen Anya…*

Téged, Krisztus, kit a törvényszegők királyi koszorúval kigúnyolva és bíborba öltöztetve náddal fejbe vertek, irigységből keresztre feszítettek és epével itattak, mi hívek mindnyájan dicshimnuszokkal magasztalunk.

Himnuszokkal magasztalunk téged, Krisztus Üdvözítőnk, mert midőn kereszten szenvedtél, téged látva a nap eltakarta fényét, vele együtt az egész teremtés megrendült a Teremtőt ért gyalázattól, és a sziklák meghasadtak.

Dicsőség…

Világosság, élet és a világ alkotója a hármasnapú egység, az Isten és Úr, ki egy világossággal tündöklik, de három személyével egy Istenségben együtt fényeskedik. Mi hívek, mindnyájan őt magasztaljuk!

***Most és…***

Dicshimnuszokkal magasztalunk téged, Tisztaságos Anya, akit az éneklő Dávid már előre Sionnak tekintett, amelyben lakhelyet találhatott az egeknél is terjedelmesebb, aki a te testedből építette fel a világ engesztelő áldozatát.

Dicsőség neked, Istenünk, dicsőség néked!

Jóságos Urunk! Méltass minket az önmegtartóztatás idején arra, hogy szent keresztedet, a hívek megvilágosítóját átölelhessük, megszentelődésünkre előtte leborulhassunk, s általa téged magasztalhassunk!

***Irmosz:***

#### TÉGED, SZEPLŐTELEN ANYA, \* kit Mózes eléghetetlen bokornak látott, \* kit Jákob élő létraként szemlélt és égi kapunak látott, \* melyen Krisztus Istenünk jött le, \* énekekben magasztalunk.

#### ***Fényének:***

Áraszd lelkünkbe örökkévaló világosságodat Keresztednek ereje által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**6. hang.**

ATYÁM BŐSÉGES AJÁNDÉKÁT TÉKOZLÓ mód**ra** elszórtam, \* és kicsapon**gás**ban éltem. \* Gonosz gondolataimmal a bűn rabsá**gá**ba jutottam, \* és szenvedélyek édességét **él**veztem. \* Esztelen állatokhoz let**tem** hasonló \* mert üdvösséges parancsa**i**dat megszegtem. \* De te, Krisztus **Is**tenem, \* ki érettem elvállaltad a keresztre **fe**szíttetést, \* ne vond meg tőlem az isten**gyer**mekséget, \* hanem mint a tékozló fiú**val** tetted, \* megtérőként **fo**gadj vissza \*’ **és** üdvözíts engem!

URUNK, VÉRTANÚID **EM**LÉKÉRE \* az egész teremtett vi**lág** ünnepel, \* a mennyek az angyalok**kal** örvendeznek, \* a föld az emberekkel vi**ga**dozik. \* Az ő közbenjá**rá**suk által \*’ **kö**nyörülj rajtunk!

***Dicsőség… most és…***

MIKOR A LEGSZEN**TEBB** SZŰZ látta, \* hogy te a **ke**reszten függsz, \* anyai fájdalmában könnyek **kö**zött kiáltá: \* Fiam és **Is**tenem, \* legéde**sebb** gyermekem, \*’ hogyan szenveded **el** a gyalázatot?

„Jó az Urat dicsérni…”, Háromszorszenttől a „Mi Atyánkig…”, majd tropár,

8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***